ทำความสะอาดผิว หาตัวช่วยกำจัดคราบ ขจัดคราบตามที่ต่างๆ
ถ้าคราบ Kool Aid ติดมือ ก็ต้องล้างมือสิ ล้างไปตามปกตินั่นแหละ แต่ต้องใช้พวกน้ำยาขจัดคราบแทนที่จะใช้สบู่เฉยๆ  เปิดน้ำสะอาดราดบนมือ ให้มือเปียกชุ่มแล้วค่อยปิดก๊อก แต่ระวังอย่าให้คราบ Kool Aid กระเด็นไปไหนต่อไหน เพราะเดี๋ยวจะไปเลอะเทอะในซิงค์ล้างจานแทน ทางที่ดีเอาผ้าขี้ริ้วหรือกระดาษแผ่นใหญ่ๆ หนาๆ ที่ใช้ซับมันในครัวไปรองซิงค์ก่อนล้างมือจะดีกว่า ถูน้ำยาให้เป็นฟอง พอมือเปียกแล้ว ให้เทน้ำยาอะไรก็ตามที่คุณจะใช้ขจัดคราบ แล้วถูมือให้เป็นฟอง อย่าลืมถูให้ทั่ว ทั้งตามซอกนิ้วและหลังมือ ถูไปประมาณ 20 วินาที ประมาณว่าร้องเพลง "Happy Birthday" จบ 2 รอบนั่นแหละ  ล้างมือด้วยน้ำจนสะอาด แล้วเช็ดให้แห้ง Kool Aid ชอบเลอะแถวๆ ริมฝีปากบนประจำ ที่คนชอบล้อกันว่าเป็น "หนวด Kool Aid" ไง คราบแบบนี้แหละที่ล้างออกง่าย  เทน้ำยาขจัดคราบไม่ต้องมากลงในผ้าขนหนูชุบน้ำหมาดๆ ถ้าคุณใช้อะไรที่เป็นกรดแบบน้ำส้มสายชูหรือน้ำมะนาว ก็ใช้แค่ไม่กี่หยดก็พอ เพราะเดี๋ยวจะไประคายเคืองผิวได้  เอาผ้าซับเบาๆ ที่ริมฝีปากบนจนกว่าจะเช็ดคราบ Kool Aid ออกหมด  เสร็จแล้วล้างออกด้วยน้ำเย็น จากนั้นซับให้แห้ง หลายคนก็ชอบใช้ Kool Aid แทนยาย้อมผม พอเผลอๆ ก็เลอะตามไรผมตามกรอบหน้าได้ ถ้านี่คือปัญหาของคุณ ให้ผสมน้ำยาขจัดคราบที่คุณเลือกใช้กับแชมพูธรรมดาทั่วไป แล้วรีบไปสระผมเลย เสร็จแล้วอย่าลืมล้างผมให้สะอาด โดยเฉพาะถ้าคุณเลือกใช้ตัวช่วยอย่างยาสีฟัน เพราะไม่งั้นจะแข็งติดผมเอา อาจจะสระผมรอบนึงด้วยแชมพูผสมน้ำยาขจัดคราบก็ได้ แล้วค่อยสระอีกรอบด้วยแชมพูอย่างเดียว ยาสีฟันนี่แหละเจ้าแห่งการขจัดคราบ Kool Aid ถ้าคุณมียาสีฟัน (ซึ่งก็ต้องมีกันทุกบ้านอยู่แล้ว) จะรออะไร รีบใช้ก่อนวิธีอื่นเลย ยิ่งถ้าเป็นยาสีฟันแบบฟอกสีฟันหรือมี whitening ก็ยิ่งดีเข้าไปใหญ่ เพราะปกติก็เอาไว้ใช้ขจัดคราบที่ติดตามฟันได้ชะงัดอยู่แล้ว ถ้าเอามาล้างคราบบนมือคุณจะเหลืออะไร ลองหายาสีฟันที่มี blue covarine เพราะนี่แหละสุดยอดตัวช่วยของคุณ เวลาป้ายยาสีฟันแล้วก็ไม่ต้องทิ้งไว้นานเท่าไหร่ เดี๋ยวคราบก็หายแล้ว ถ้ายาสีฟันเกิดหมดกะทันหัน ไม่ต้องห่วง คุณยังมีน้ำมัน ถึงจะไม่ได้ขึ้นชื่อเรื่องขจัดคราบ Kool Aid เป็นพิเศษ แต่ปกติเราก็ใช้น้ำมันล้างสีที่ติดตามมือเราอยู่แล้ว เพราะฉะนั้นคราบ Kool Aid ก็น่าจะไม่รอดเหมือนกัน น้ำมันต่อไปนี้นี่แหละที่น่าเอามาลองลบคราบ Kool Aid ดู  น้ำมันมะกอก น้ำมันพืช เบบี้ออยล์ ก็อีกนั่นแหละ ปกติวัตถุดิบพวกนี้ไม่ได้เน้นกำจัดคราบ Kool Aid โดยเฉพาะ แต่ในเมื่อใช้ล้างคราบอื่นๆ ได้ ก็น่าจะใช้ได้ผลเหมือนกัน อย่าลืมเจือจางวัตถุดิบที่มีฤทธิ์เป็นกรดเหล่านี้ เช่น น้ำส้มสายชู หรือพวกผลไม้รสเปรี้ยว ในน้ำก่อนใช้ทาล้างคราบที่ผิวคุณ ถ้ามีแผลหรือผื่นแพ้ก็ระวังอย่าไปโดนเข้า ถ้าใช้ยาสีฟันแล้วยังไม่ออก ก็ให้ลองใช้วัตถุดิบข้างล่างนี่ดู  น้ำมะนาว เกลือ น้ำส้มสายชู ปกติน้ำยาล้างจานแรงๆ ก็ใช้ล้างคราบเกรอะกรังตามจานได้อยู่แล้ว เพราะฉะนั้นใช้แค่นิดเดียวก็น่าจะล้างคราบ Kool Aid ที่ติดมือคุณได้ ถ้าวิธีที่ผ่านมาไม่ได้ผล ก็ให้คุณลองล้างมือด้วยน้ำอุ่นกับน้ำยาล้างจานดู ถ้า Kool Aid กระเด็นเลอะเสื้อผ้าด้วย แค่ซักธรรมดาอาจจะออกไม่หมด ต้องใช้ทริคอื่นเพิ่มเติมถึงจะขจัดคราบ Kool Aid ที่ติดทนนานได้  เทน้ำยาซักผ้าใส่คราบเลอะก่อนเอาผ้าไปใส่เครื่องซัก จากนั้นซักด้วยน้ำเย็น ย้ำว่าต้องเป็นน้ำเย็น ห้ามใช้น้ำร้อน เพราะน้ำร้อนจะทำให้สีตกเลอะเทอะไปกันใหญ่  ซักผ้าในเครื่องไปตามปกติ พอซักเสร็จคราบก็น่าจะหายไปแล้ว ถ้าคุณเผลอทำ Kool Aid กระเด็นใส่พรม ก็ค่อนข้างลำบากนิดนึง ให้ลองใช้น้ำ น้ำยาล้างจาน และน้ำส้มสายชูกำจัดรอยเปื้อนดู  ให้ผสมน้ำยาล้างจาน 1 ช้อนโต๊ะกับน้ำส้มสายชู 1 ช้อนโต๊ะ เข้ากับน้ำเย็น 2 ถ้วยตวง  ใช้ผ้าขนหนูซับคราบ Kool Aid บนพรมจนกว่าคราบจะซึมขึ้นมาหรือหายเลอะ  จากนั้นเอาผ้าขนหนูชุบน้ำสะอาดเย็นจัด แล้วซับที่จุดเดิมบนพรมเพื่อซับน้ำยาที่ใช้ขจัดคราบเมื่อกี๊ ใช้สูตรเดียวกันกับที่ใช้ซับพรมมาขจัดคราบ Kool Aid ที่ติดอยู่ตามเฟอร์นิเจอร์ คือเอาผ้าขนหนูชุบน้ำยาซับจนกว่าคราบ Kool Aid จะจางหายไป แล้วค่อยใช้ผ้าสะอาดชุบน้ำหมาดๆ มาซับน้ำยาออกไปอีกที
ล้างมือไง. ล้างคราบที่เลอะริมฝีปากบน. เช็ดคราบที่เลอะตามไรผม. ยาสีฟันนี่แหละมาเป็นที่หนึ่ง. ลองใช้น้ำมันดู. ใช้วัตถุดิบในครัว. ลองใช้น้ำยาล้างจาน. ขจัดคราบ Kool Aid ที่เลอะเสื้อผ้า. ขจัดคราบ Kool Aid ที่เลอะติดพรม. ขจัดคราบ Kool Aid จากเฟอร์นิเจอร์.
https://www.wikihow.com/Remove-Kool-Aid-from-Skin https://www.wikihow.com/Remove-Kool-Aid-from-Skin https://www.wikihow.com/Remove-Kool-Aid-from-Skin
Cleaning Your Skin Selecting A Stain Remover Tending to Other Spills